
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1958 

18 Ιουλίου 2014 


ΑΠΟΦΑΣΕΙ Σ 

Αριθμ. 2/214 

Καθορισμός των διαδικασιών αποδέσμευσης/παραλα¬ 
βής ραδιορυπασμένων αντικειμένων και ραδιενερ¬ 
γών αποβλήτων που παράγονται από ιατρικές εφαρ¬ 
μογές. 

Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ (ΕΕΑΕ) 

Έχοντας υπόψη: 

(α) Το π.δ. 122/2013, «Προσαρμογή της Ελληνικής νο¬ 
μοθεσίας στην Οδηγία 2011/70 Ευρατόμ του Συμβου¬ 
λίου της 19ης Ιουλίου 2011 περί θεσπίσεως κοινοτικού 
πλαισίου για την υπεύθυνη και ασφαλή διαχείριση 
αναλωθέντων καυσίμων και ραδιενεργών αποβλήτων» 
(Α' 177), ιδίως το άρθρο 6 παρ. 2 στοιχείο β σύμφωνα 
με το οποίο η ΕΕΑΕ εκδίδει ατομικές και κανονιστικές 
πράξεις, εγκυκλίους ή οδηγίες σχετικές με την άσκηση 
των αρμοδιοτήτων της, 

(β) Την κοινή υπουργική απόφαση 1014(ΦΟΡ)94 «Εγκρι¬ 
ση Κανονισμών Ακτινοπροστασίας» (Β' 216/6.3.2001), και 
ειδικότερα τις παραγράφους 6.6.2 και 1.9 «Γενικοί Ορι¬ 
σμοί» (ορισμός επιπέδων αποδέσμευσης), που επιτρέ¬ 
πουν στην ΕΕΑΕ 1) να εγκρίνει κατά περίπτωση τον 
τρόπο διαχείρισης στερεών ραδιενεργών καταλοίπων 
που παρουσιάζουν ιδιαιτερότητες και η διαχείρισή τους 
δεν εμπίπτει στις γενικότερες προβλέψεις και 2) να 
καθορίζει τα επίπεδα αποδέσμευσης, 

(γ) Την υπ’ αριθμ. Α.Π.: Α/415/1965/30.05.2014 εισήγηση 
της Υπηρεσίας, 

(δ) Το γεγονός ότι από τις διατάξεις της παρούσας 
απόφασης δεν προκύπτει επιβάρυνση του κρατικού 
προϋπολογισμού, ούτε σε βάρος του προϋπολογισμού 
της ΕΕΑΕ, αποφασίζει: 

Αρθρο 1 
Αντικείμενο 

Αντικείμενο της παρούσας απόφασης αποτελεί ο 
καθορισμός των διαδικασιών αποδέσμευσης των ραδι- 
ορυπασμένων αντικειμένων και των ραδιενεργών απο¬ 
βλήτων από τα νοσοκομεία, τις κλινικές και τα ιατρικά 
εργαστήρια, καθώς και των διαδικασιών παραλαβής 


τους από τις εγκαταστάσεις διαχείρισης αποβλήτων/ 
απορριμμάτων, σύμφωνα με τις επόμενες διατάξεις. 

Αρθρο 2 

Πεδίο εφαρμογής 

1. Η παρούσα απόφαση εφαρμόζεται: 

α. στα νοσοκομεία, τις κλινικές και τα ιατρικά εργαστή¬ 
ρια και αφορά στην αποδέσμευση των επικίνδυνων και 
των μικτών νοσοκομειακών αποβλήτων, καθώς και στην 
αποδέσμευση των αστικών αποβλήτων από αυτά, και 

β. στις εγκαταστάσεις διαχείρισης αποβλήτων/απορ- 
ριμμάτων, όπως αποτεφρωτήρες, χώρους υγειονομικής 
ταφής απορριμμάτων-ΧΥΤΑ, σταθμούς μεταφόρτωσης 
απορριμμάτων-ΣΜΑ. 

2. Η παρούσα αφορά την παραλαβή των επικίνδυνων 
και των μικτών νοσοκομειακών αποβλήτων, καθώς και 
την παραλαβή των αστικών αποβλήτων, τα οποία προ¬ 
έρχονται είτε από τα νοσοκομεία, τις κλινικές και τα 
ιατρικά εργαστήρια, είτε από οικίες και άλλους δημό¬ 
σιους και ιδιωτικούς χώρους. 

Αρθρο 3 

Αποδέσμευση των ραδιορυπασμένων αντικειμένων 
και των ραδιενεργών αποβλήτων 

1. Τα νοσοκομεία, οι κλινικές και τα ιατρικά εργαστή¬ 
ρια, μπορούν να αποδεσμεύουν επικίνδυνα και μικτά 
νοσοκομειακά απόβλητα προς τους αποτεφρωτήρες, 
και αστικά απόβλητα προς τα ΧΥΤΑ και τα ΣΜΑ, εφό¬ 
σον η μέγιστη τιμή του ρυθμού δόσης σε απόσταση 10 
εκατοστών από την επιφάνεια του περιέκτη-συσκευ- 
ασίας, είναι μικρότερη ή ίση των 5 μδν/ίι. Απαραίτητη 
προϋπόθεση είναι ο κάδος συλλογής απορριμμάτων να 
βρίσκεται μέσα σε χώρο του νοσοκομείου, της κλινικής, 
ή του ιατρικού εργαστηρίου, όπου η πρόσβαση είναι 
ελεγχόμενη. 

2. Τα νοσοκομεία, οι κλινικές και τα ιατρικά εργα¬ 
στήρια, μπορούν, από άποψη ακτινοπροστασίας, να 
αποδεσμεύουν αστικά απόβλητα σε κάδους συλλογής 
απορριμμάτων που βρίσκονται σε δημόσιο δρόμο-χώρο, 
εφόσον η μέγιστη τιμή του ρυθμού δόσης σε απόστα¬ 
ση 10 εκατοστών από την επιφάνεια του περιέκτη-συ- 
σκευασίας, είναι μικρότερη ή ίση των 0.2 μ3ν/Μ (φυσικό 
υπόστρωμα). 

Άρθρο 4 

Παραλαβή των αποβλήτων από τις εγκαταστάσεις 
διαχείρισης αποβλήτων/απορριμμάτων 

1. Απόβλητα με τιμή ρυθμού δόσης μεγαλύτερη των 
5 μδν/ίι σε απόσταση 10 εκατοστών από την επιφάνεια 
του περιέκτη-συσκευασίας, δεν παραλαμβάνονται από 
τις εγκαταστάσεις διαχείρισης αποβλήτων/απορριμμά- 
των. Ο φορέας διαχείρισης των εν λόγω εγκαταστάσε¬ 
ων ειδοποιεί τον παραγωγό για περαιτέρω ενέργειες 
και ενημερώνει την ΕΕΑΕ. 

2. Σε περίπτωση ενεργοποίησης των σταθερών ανι- 
χνευτικών συστημάτων στις εγκαταστάσεις διαχείρισης 
αποβλήτων/απορριμμάτων, το προσωπικό της εγκατά¬ 
στασης πραγματοποιεί δευτερογενή έλεγχο για την 
ταυτοποίηση του ραδιοϊσοτόπου. Εφόσον ανιχνευθούν 
ραδιοϊσότοπα που χρησιμοποιούνται σε εξετάσεις πυρη¬ 
νικής ιατρικής (π.χ. Το-99πι, 1-131, ΤΙ-201, κ.λπ.), και με την 
επιφύλαξη της ανωτέρω α παραγράφου, τα απόβλητα 
παραλαμβάνονται προς τελική διαχείριση. Σε περίπτωση 


ανίχνευσης άλλων ραδιοϊσοτόπων (π.χ. Οο-6θ, Οδ-137, 
Ρα-226, κ.λπ.), ειδοποιείται η ΕΕΑΕ και ο παραγωγός. 

3. Η ΕΕΑΕ εκδίδει σχετικές οδηγίες εργασίας και, μετά 
από αίτημα των σχετικών φορέων, παρέχει εκπαίδευση 
στο προσωπικό των εγκαταστάσεων διαχείρισης απο- 
βλήτων/απορριμμάτων. Οι υπεύθυνοι των εγκαταστά¬ 
σεων διαχείρισης μεριμνούν για την εκπαίδευση του 
προσωπικού τους και την πιστή τήρηση των οδηγιών 
εργασίας. 

Αρθρο 5 

Η ισχύς της παρούσας απόφασης αρχίζει από τη δη¬ 
μοσίευσή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγία Παρασκευή, 5 Ιουνίου 2014 

Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

